หุ้นบิ๊กแคปหนุน SET ปิดเช้ารีบาวด์ 8 จุด KBANK ซื้อขายสูงสุด 1.3 พันลบ.
หุ้นบิ๊กแคปหนุน SET ปิดเช้ารีบาวด์ 8 จุด KBANK ซื้อขายสูงสุด 1.3 พันลบ. โดยดัชนีช่วงเช้าปิดที่ระดับ 1,589.93 จุด เพิ่มขึ้น 7.95 จุด หรือ 0.50% มูลค่าการซื้อขาย 4.03 หมื่นล้านบาท
31 พ.ค. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,589.93 จุด เพิ่มขึ้น 7.95 จุด หรือ 0.50% มูลค่าการซื้อขาย 4.03 หมื่นล้านบาท
10 หุ้นดันดัชนีเช้านี้

ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ดีกว่าตลาดหุ้นในภูมิภาคเอเชียส่วนใหญ่ที่ติดลบจากแรงขายทำกำไร และได้รับแรงกดดันจากดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐฯสูงกว่านักวิเคราะห์ฯคาดไว้
ส่วนตลาดบ้านเราขึ้นขานรับวัคซีนทางเลือก และยังมีแรงซื้อหุ้นรายตัวตามปัจจัยเฉพาะเข้ามาด้วย อย่างหุ้น BANPU รับแรงหนุนราคาถ่านหินปรับขึ้น และหุ้นกลุ่มขนส่งทางเรือ ค่าระวางเรือยังขึ้นมาต่อได้ อย่างไรก็ดี ตลาดฯก็ยังมีแรงกดดันจากการแพร่ระบาดโควิด-19 เข้าไปยังภาคอุตสาหกรรม
พร้อมแนะติดตามตัวเลขจ้างงานนอกภาคเกษตรเดือน พ.ค.ของสหรัฐฯ ส่วนบ้านเราให้ติดตามการประชุมคณะรัฐมนตรี (ครม.) ในการพิจารณางานประมูลโครงการของภาครัฐฯในวันพรุ่งนี้
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงแกว่งผันผวนทั้งแดนบวก-ลบ พร้อมให้แนวรับ 1,580 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK   มูลค่าการซื้อขาย  1,306.08 ล้านบาท  ปิดที่ 120.00 บาท เพิ่มขึ้น  0.50 บาท
RCL     มูลค่าการซื้อขาย  1,182.34 ล้านบาท  ปิดที่  54.50 บาท เพิ่มขึ้น  4.75 บาท
CPF     มูลค่าการซื้อขาย  1,163.78 ล้านบาท  ปิดที่  27.00 บาท ลดลง   0.25 บาท
III     มูลค่าการซื้อขาย    983.97 ล้านบาท  ปิดที่  12.20 บาท เพิ่มขึ้น  2.80 บาท
HANA    มูลค่าการซื้อขาย    935.04 ล้านบาท  ปิดที่  60.50 บาท เพิ่มขึ้น  1.50 บาท